**Národnostný magazín rómsky – literatúra, jazyk, osobnosti**

Najznámejším literárnym textom rómskej spisovateľky Tery Fabiánovej je životopisné rozprávanie Sar me phiravas andre škola/ako som išla do školy, ktorý sme v redakcii NEV roku 2019 zdramatizovali v projekte Rómska rozhlasová družina – Amari hangi.

<https://www.rtvs.sk/radio/archiv/1554/1669865>

Každý národ, každá národnosť si buduje a rozvíja svoju kultúru, sebe vlastným špecifickým spôsobom. A keďže okrem toho všetci zdieľame tú istú planétu, časti týchto kultúr sa niekedy stanú natoľko silnými a skvelými, že si nachádzajú miesto vo svetovej kultúre. V oblasti literatúry sa takýmto nesmrteľným a celosvetovo známym a uznávaným autorom stal anglický dramatik William Shakespeare. Jeho tvorba, jeho drámy, poézia, jeho romance sú preložené hádam do každého jazyka sveta. Shakespeare dokázal zachytiť a priblížiť nám ľudské emócie také silné, že aj po takmer pol tisícročí dojímajú a chytajú nás za srdce. Aj my, Rómovia, chceme, poznáme, alebo ešte len budeme spoznávať toto majstrovstvo slova. A rovnako ako iní, pokúšame sa spoznať Shakespearovo dielo preložené do nášho vlastného jazyka, do rómčiny.

<https://www.rtvs.sk/radio/archiv/1554/1594564>

V Rómskom magazíne sa porozprávame o rómskej literatúre pre deti a mládež. Priblížime si tvorbu rómskych autorov Dezidera Bangu, Eleny Lackovej. Jozefa Ravasza, Margity Reiznerovej, Arnošta Rusenka, Soni Pokutovej, Zlatice Rusovej i riekanky Heleny Horváthovej a Emila Cinu.

<https://www.rtvs.sk/radio/archiv/1554/1570528>

Počiatky rómskej literatúry sú v 50. rokoch 20. storočia. Prví rómski autori vyšli z prvej generácie vzdelaných Rómov. Literárne texty písali v slovenskom jazyku. Texty v rómskom jazyku sa nevydávali z dôvodu, že v Československu po celé obdobie existencie socializmu nebola uznaná rómska národnosť, rómsky jazyk, existencia rómskej kultúry. Po uznaní Rómov ako národnostnej menšiny do literatúry začali vstupovať desiatky autorov.

<https://www.rtvs.sk/radio/archiv/1554/1544899>

Jej meno pôsobilo ako hviezda nádeje, ktorá vyvedie rómsky ľud z bludného kruhu nepochopenia medzi Rómami a gádžami. To povedala o Elene Lackovej docentka Milena Hübschmannová, česká vysokoškolská pedagogička, zakladateľka romistiky na Filozofickej fakulte Karlovej univerzity v Prahe, a zároveň jej blízka priateľka. Elena Lacková, nestorka rómskej literatúry na Slovensku, by sa 22. marca (2021) dožila sto rokov. To je dôvod, aby sme si na ňu zaspomínali aj v Rómskom magazíne. Relácia je zostavená prevažne z textov Eleny Lackovej.

<https://www.rtvs.sk/radio/archiv/1554/1527952>

Ľoľi guruvňori je názov literárneho diela, ktoré poznajú všetci Slováci. Je to preklad diela Rysavá jalovica autora Martina Kukučína do rómskeho jazyka. Milí maturanti, milé maturantky, ak sa chcete naučiť jednu maturitnú otázku a pritom sa zasmiať, ak chcete hovoriť aj o tom, čo majú spoločné slovenská dedina na začiatku 20. storočia a rómska osada v súčasnosti, alebo ak si chcete vypočuť ako vznikla rozhlasová adaptácia tohto diela v rómčine, počúvajte Rómsky magazín. Uvidíte, počujete, že učenie literatúry môže byť aj zábava. Počúvať vás pozýva Roman Goroľ. Dramatizáciu diela Rysavá jalovica do rómskeho jazyka zrealizovala Štátna vedecká knižnica v Prešove, Dokumentačné a informačné centrum rómskej kultúry v roku 2018.

<https://www.rtvs.sk/radio/archiv/1554/1507343>

Čo je to rómska literatúra? Ako sa definuje, aké ma znaky, podľa čoho vieme, že hovoríme o rómskej literatúre? Musí byť nevyhnutne napísaná po rómsky, alebo musí byť jej autorom iba Róm, Rómka? Na mnoho otázok v súvislosti s výskumom rómskej literatúry si treba dať odpoveď. Vo svojom výskume sa o to pokúsila Jana Gáborová Kroková z Prešovskej univerzity.

<https://www.rtvs.sk/radio/archiv/1554/1506470>

Hudba a tanec je niečo, čo si každý okamžite spojí s Rómami, veď aj internet je plný rómskych piesní aj tancov. Existuje však vôbec niečo ako rómska hudba? A ak, ktorý žáner môžeme považovať za ten pravý, typický? Rómski hudobníci sú majstri v miešaní žánrov, ktoré vlastne medzi sebou nemajú nič spoločné, ktoré sa tvorili a vyvíjali úplne oddelene. Častokrát nám neostáva povedať iné, než že rómska hudba je hudba, ktorú produkujú Rómovia, alebo ju interpretujú. V skutočnosti neexistuje muzikologický žáner, ktorý by definoval všetku rómsku hudbu. Jednoducho, žánre a štýly sú veľmi odlišné, vyvíjali sa v rozličných historických kontextoch. Zároveň žánre stále upravovali samotní Rómovia, a tak vznikli žánre ako rómsky džez, ruské romance, balkánska hudba, maďarský čardáš. A potom aj fúzie s džezom, hip hopom, funky... Dnešný magazín bude patriť Flamencu

<https://www.rtvs.sk/radio/archiv/1554/1458792>

Tohtotýždňový Rómsky magazín bude mladý, lebo bude o mladých ľuďoch, ktorí sú plní snov a ktorí majú v sebe veľa energie na to, aby si ich aj splnili. Chcete vedieť, ako sa dá byť v tomto svete úspešným Rómom? Povedia vám to naši hostia: Boxér Viliam Tanko a tanečník Tomáš Kaluja.

<https://www.rtvs.sk/radio/archiv/1554/1450049>

Mladí Rómovia žijúci na Slovensku vstupujú do sveta, ktorý od nich chce nielen ľudsky dozrieť, zaradiť sa do systému, ktorý od nich chce, aby sa vymedzili – alebo aj nie – voči minulosti, prítomnosti a aj budúcnosti. Aby možno odpovedali na otázky, na ktoré si niekoľko generácií Rómov nedokázalo odpovedať. Je to obrovský tlak. Dokážu toto všetko mladí Rómovia zvládnuť?

<https://www.rtvs.sk/radio/archiv/1554/1433171>

Ľudoví Didi sa narodil 16. Januára 1931 v Púchove. S osudom pasoval od svojho príchodu na svet. Keďže sa narodil ako nemanželské dieťa, starali sa o neho starí rodičia. V ťažkých, až neľudských podmienkach, sa mu podarilo vyštudovať. Stal sa učiteľom. Jeho neskrotná povaha a túžba po spravodlivosti ho priviedli do radov disidentov. Ako jediný manželský pár v bývalom Československu podpísali s manželkou v roku 1980 Chartu 77 a Ĺudovít Didi bol aj jediným rómskym signatárom Charty. Písať začal až po odchode do dôchodku. Svoj prvý román publikoval až ako sedemdesiattriročný. Napriek tomu je považovaný za prvého autentického rómskeho spisovateľa, autora románov v slovenskej literatúre. Zomrel 15. septembra 2013 vo Vrábľoch. V Rómskom magazíne si pripomenieme 7. výročie úmrtia Ľudovíta Dididho.

<https://www.rtvs.sk/radio/archiv/1554/1414555>

Rómovia veria, že kým na niekoho spomíname, je medzi nami. Aj preto sú rituály spojené s umieraním a spomienkami na mŕtvych veľmi silné. V relácii Rómsky magazín sa obzrieme o pár desaťročí späť – až do obdobia II. svetovej vojny. Nad našou krajinou uprostred Európy hučali lietadlá a zbrane. A zvonili zvony. Boli to zvony smrti pre tisíce tých, ktorí boli vylúčení z človečenstva a ktorí zomierali v tisícoch v koncentračných a pracovných táboroch. Na pamiatku tých, ktorí odišli takto nezmyslene, bez toho, aby sa mohli rozlúčiť s blízkymi, bol 2. august vyhlásený za Pamätný deň rómskeho holokaustu. Príbehy obetí, spomienky pozostalých i fakty z histórie. O tom všetko bude reč.

<https://www.rtvs.sk/radio/archiv/1554/1383552>

Duša každého národa ide vlastnou cestou, niekedy stúpa, inokedy klesá pod ťarchou okolností, plače od smiechu, alebo sa smeje cez slzy. Ani tá rómska duša nie je výnimkou. Cítime ju v piesňach, ktoré si ľudia odovzdávajú z generácie na generáciu, aj v piesňach, ktoré sa zrodili možno iba včera, pretože duša reaguje na stále nové životné situácie. Sú to rómske piesne, tie o láske, o duši, o svete, ktoré bolia, pohladia, rozosmejú aj roztancujú... Dnešný rómsky magazín bude teda o rómskych piesňach a hlavne, o ich textoch. Pripravili sme ho z materiálov Štátnej vedeckej knižnice v Prešove, konkrétne zo spevníka nazvaného Cestou duše, ktorý vydali.

<https://www.rtvs.sk/radio/archiv/1554/1357280>

magazín venujeme zaujímavým rómskym primášom. Každý z nich vo svojej dobe znamenal veľa, a ako hovoria dobové pramene, boli jedineční. Zoznámime vás s príbehom Cinka Panny z Gemera, Jožka Piťa a Rinalda Oláha. Počúvajte príbehy tých, čo presiahli svoju dobu.

<https://www.rtvs.sk/radio/archiv/1554/1321784>

O rómskej literatúre v spoločnosti panuje množstvo predsudkov. Napríklad ten, že Rómovia nemajú vlastnú literatúru. Nie je to celkom tak. Štátna vedecká knižnica v Prešove, Dokumentačno-informačné centrum rómskej kultúry v uplynulých rokoch pripravilo viacero dramatizácii diel autorov svetovej literatúry. Ale nielen to. Jedna z dramatizácií vznikla na základe predlohy rozprávky rómskej spisovateľky Zlatice Rusovej Kráľovná vody. Práve túto dramatizáciu v slovenskom i rómskom jazyku si môžete vypočuť v našom vysielaní v rómskom magazíne už tento víkend.

<https://www.rtvs.sk/radio/archiv/1554/1242894>

Rómska kultúra je pojem, ktorý na verejnosti často počujeme, mnohí sa naň odvolávajú, ale jeho obsah je dodnes dosť nejasný. Organizácií či inštitúcií, ktoré sa cielene venujú výskumu rómskej kultúry a majú na to aj dostatočnú podporu, je stále málo. Možno aj preto, že vo verejnom priestore chýba dodnes diskusia, a to aj v samotnej rómskej komunite, čo to rómska kultúra je, čo sú objekty rómskej kultúry a ako s nimi v súčasnom pretechnizovanom svete pracovať, ako ich interpretovať. Pri výbere témy sme sa inšpirovali podujatím, ktorá sa konalo 20. novembra v Prešove. Bola to konferencia pod názvom Kultúra Rómov v digitálnom prostredí. Podujatie je výsledkom úsilia pracovníkov Dokumentačno –informačného centra rómskej kultúry, ktoré funguje pri štátnej vedeckej knižnici v Prešove o zmapovanie subjektov, ktoré sa venujú prezentácii rómskej kultúry.

<https://www.rtvs.sk/radio/archiv/1554/1235261>

5. november bol v roku 2009 vyhlásený za Medzinárodný deň rómskeho jazyka. Stalo sa tak na medzinárodnej konferencii v Záhrebe, na ktorej sa stretli zástupcovia Rómov z pätnástich krajín Európy. Slovensko na nej zastupovala Anna Koptová. Práve pri tejto príležitosti budeme hovoriť o rómskom jazyku.

<https://www.rtvs.sk/radio/archiv/1554/1227391>

Minimálne dvakrát v roku sa v našom vysielaní venujeme menu, ktoré pre rozvoj rómskej kultúry, ale aj kultúry slovenskej, znamenalo veľa. Boli s ním spojené kľúčové udalosti rozvoja slovenského folklóru. Známe bolo v desiatkach krajín po celom svete. Ak hádate, o kom je reč, tak vám pomôžeme: Ján Berky-Mrenica starší. Opustil nás 12. októbra 2008 a tento dátum je pre nás všetkých príležitosťou, aby sme si vždy znova a znova zaspomínali na túto vzácnu osobnosť. A cez slovo a hudbu zapálili symbolickú sviečku

<https://www.rtvs.sk/radio/archiv/1554/1211941>

História Rómov po roku 1989 + osobnosti verejného života po roku 1989

**Vieš, kde žiješ/Džanes, kaj džives?**

Ján Hero vyrastal v rómskej osade v Medovarciach, okres Krupina. Bol najstarší z 9 detí. Matka bola analfabetka a vo svojich 3 rokoch stratila sluch. Otec mal 4 roky ľudovej školy, bol pastier kráv. Keď mal 12 rokov, matka tragicky zahynula. Jána vzala do pestúnskej starostlivosti nevlastná sestra jeho matky, ktorá bola pracovitá a ambiciózna Rómka. Chcela dokázať, že aj dieťa z rómskej komunity môže niečo v živote dokázať. A podarilo sa. V roku 1989 pracoval v Slovenskej akadémii vied v Bratislave, odtiaľ potom v roku 1991 odišiel na Ministerstvo školstva SR

<https://www.rtvs.sk/radio/archiv/11322/1229697>

**16.01.2020**

V dnešnom vydaní relácie Vieš, kde žiješ alebo Džanes kaj džives? rekapitulujeme aktivity Rómov na Slovensku v boji za uznanie v období pred novembrom 1989. Spomenieme Zväz Cigánov-Rómov a jeho činnosť, pripomenieme jediného Chartistu Ľudovíta Didiho, aktivity rómskych intelektuálov, ktorí sa na prelome rokov 1988 a 89 usilovali presvedčiť Ústredný výbor komunistickej strany Československa o potrebe uznania Rómov ako národnostnej menšiny. Neboli však vypočutí. Krátko na to došlo k pohybom v celej spoločnosti a prišiel November. Rómovia sa do aktivít zapojili všade tam, kde žili a pracovali

<https://www.rtvs.sk/radio/archiv/11322/1264494>

**16.07.2020**

Jednou z lokalít, kde sú záznamy o Rómoch už z obdobia na prelome 14. a 15. storočia, sú aj Košice. Do tejto oblasti prišli v čase silnejších migračných vĺn do strednej Európy začiatkom 15. Storočia. Svedčí o tom aj vysoký počet Rómov v šľachtickom vojsku, ktoré bojovalo s habsburgovcami o neďaleký hrad Veľká Ida v roku 1557. Prvá zmienka o trvalom rómskom usadení v Košiciach, tzv. Tábore pred hradbami, je z roku 1686. Téme sa však dodnes venuje minimum odborníčok a odborníkov. Jednou z nich bola historička Anna Jurová, ktorá pôsobila v Slovenskej akadémii vied. A hoci už nie je medzi nami, v našom archíve zostal rozhovor s ňou práve o histórii Rómov v Košiciach. A my vám ho práve dnes ponúkneme. Zvukový záznam rozhovoru je z roku 2013.

<https://www.rtvs.sk/radio/archiv/11322/1377095>

**20.08.2020**

Mlčanie o Rómoch ako aktívnych účastníkoch najvýznamnejšej udalosti moderných slovenských dejín – teda Slovenského národného povstania – trvalo desiatky rokov a malo svoje dôvody. Výskum v ostatných rokoch však prináša množstvo faktov, ktoré účasť Rómov v SNP potvrdzujú. Počet tých, ktorí bojovali alebo iným spôsobom pomáhali v odboji, dodnes nie je známy. Počet rómskych obetí, teda tých, ktorí prišli o život práve počas SNP, sa odhaduje aktuálne na 1400. O postavení Rómov na Slovensku pred vojnou, o Rómoch v SNP ako aj o tom, ako si hrdinov dnes pamätáme a prečo je potrebné o tom hovoriť bude augustové pokračovanie relácie Vieš, kde žiješ? Hovoriť budeme s historičkami Zuzanou Kumanovou, Luciou Segľovou novinárom, spisovateľom Branislavom Oláhom.

<https://www.rtvs.sk/radio/archiv/11322/1399750>

**19.11.2020**

Slovensko žije výročím Novembra 1989. Pre Rómov je to rovnako dôležitý dátum v novodobej histórii. Aj vďaka Novembru si čoskoro pripomenieme 30 rokov od prijatia vládneho uznesenia, ktorým boli Rómovia uznaní za národnostnú menšinu. Je to príležitosť nezabúdať na ľudí, ktorí sa o uznanie Rómov snažili od roku 1945. Aj preto budeme hovoriť o tých malých krokoch, ktoré nakoniec vyvrcholili v Novembri 1989.

<https://www.rtvs.sk/radio/archiv/11322/1457199>

**17.12.2020**

V mozaike rómskych osobností Novembra 1989, o ktorých sa z rôznych uhlov pohľadu rozprávame v našom vysielaní, zatiaľ nepadlo jedno meno. Je to meno ženy, ktorá nepochybne prispela k tomu, že Rómovia boli viditeľní vo verejnom priestore od prvých dní revolúcie. Je to meno, ktoré v spoločnosti rezonovalo od konca 40-tych rokov, a ktoré Rómovia prevažne poznali. Hovoríme o Elene Lackovej, od narodenia ktorej onedlho uplynie sto rokov. V každom prípade si dnes chceme položiť základnú otázku: Kto vlastne bola či je Elena Lacková.

<https://www.rtvs.sk/radio/archiv/11322/1474356>

**18.02.2021**

V apríli 1991 prijala vláda slovenskej republiky Zásady vládnej politiky voči Rómom. Boli prílohou k uzneseniu číslo 153. Slovenská republika sa v ich zaväzovala „uznať etnickú svojbytnosť Rómov na úrovni ostatných etnických minorít žijúcich na území SR, t. j. v súčasnej terminológii uznať Rómov za národnosť, a tak zabezpečiť ich politicko-právnu rovnoprávnosť.“ Týmto uznesením sa stali Rómovia po dlhých rokoch snáh národnostnou menšinou so všetkými z toho vyplývajúcimi právami a povinnosťami. Tento rok si pripomíname tridsiate výročie prijatia uvedeného dokumentu. Akceptovanie Rómov ako národnostnej menšiny bolo prvým veľkým víťazstvom desiatky rokov trvajúcich snáh rómskych intelektuálov o uznanie a tento dokument Rómom reálne potvrdil, že November 1989 sa týkal aj ich.

<https://www.rtvs.sk/radio/archiv/11322/1515313>

**18.03.2021**

V apríli 1991 uplynie 30 rokov od prijatia uznesenia vlády Slovenskej republiky číslo 153 známeho ako Zásady vládnej politiky voči Rómom. Týmto uznesením boli Rómovia na Slovensku uznaní za národnosť. Máme teda za sebou tri desaťročia procesu zrovnoprávňovania desiatky ba stovky rokov vylučovanej komunity. Aké to boli desaťročia? A kam sme po tejto ceste došli? V relácii Džanes, kaj džives? alebo Vieš, kde žiješ? budeme hovoriť o tom, ako uplynulé roky vidia samotní Rómovia. Povieme si o formovaní rómskej politickej sféry tesne pred Novembrom a po ňom, o spolupráci s VPN a Občianskym fórom, o počiatkoch rómskej literatúry, ale aj o tom, ako sa rómska politická scéna na Slovensku tesne pred rozpadom republiky trieštila. To všetko s výbornou speváčkou Soňou Samkovou a pesničkami z archívu z polovice 90-tych rokov.

<https://www.rtvs.sk/radio/archiv/11322/1530007>

**18.04.2021**

30 rokov rómskej národnostnej menšiny – počiatky formovania rómskych inštitúcií

<https://www.rtvs.sk/radio/archiv/11322/1566629>

**20.05.2021**

Príchod roka **1993** bol spojený s rôznymi emóciami. Nebola to len radosť zo získanej samostatnosti. Začiatok roka dával tým, ktorí sa báli rozdelenia Československa, za pravdu. V Česku už dlhšie silneli protirómske nálady, čo sa odrazilo aj na legislatíve spojenej so získavaním českého občianstva. Mnoho Rómov bol z Česka násilne deportovaných. Problémy s financovaním potrieb rómskej menšiny ohrozili vydávanie novín Romano nevo ľil. Vláda odmietala uznať rómsku reprezentáciu a vytvárala stále nové prekážky pre život Rómov na Slovensku. Napätie prerástlo do prvej rasovej vraždy.

<https://www.rtvs.sk/radio/archiv/11322/1569018>

**17.06.2021**

V apríli 1991 boli Rómovia uznaní na Slovensku za národnostnú menšinu. Spoločnosť očakávala, že to k zlepšeniu ich situácie stačí. Akčné plány, ktoré mali uvádzať do života Zásady vládnej politiky voči Rómom, vznikali veľmi ťažkopádne a často boli formálne. Zástupcovia Rómov očakávali, že štát prispeje na rozvoj školstva, kultúry, médií, ale ich požiadavky boli prijímané veľmi opatrnícky a pri ich presadzovaní sa stretávali s osočovaním a kriminalizáciou. Aj tak malé sumy na projekty zamerané na rozvoj rómskej kultúry a identity boli ďalej okliešťované. Najviac stresujúce boli provokácie a útoky skínov. Ako dopadli voľby, od ktorých si Rómovia veľa sľubovali? **Čo priniesol rok 1994** v kultúre? O tom všetkom bude listovanie v novinách Romano nevo ľil a v archíve RTVS za rok 1994.

<https://www.rtvs.sk/radio/archiv/11322/1587270>

**15.07.2021**

V júlovom vydaní otvoríme stránky s udalosťami, ktoré sa odohrali v roku 1995. Bol to rok stupňujúcich sa útokov skínov na celom Slovensku. Z mnohých útokov, o ktorých vieme, a desiatok, ktoré nikdy neboli z rôznych dôvodov evidované, najtragickejším bol incident v Žiari nad Hronom, pri ktorom zomrel len 17-ročný Mário Goral. Napadla ho skupina asi 25 skínov, ktorí robili raziu na Rómov. Mária zbili, dorezali a nakoniec podpálili. Na následky ťažkých zranení Mário 31. júla 1995 zranení zomrel. Pri útoku použili skíni železné tyče, nože i zápalné fľaše. Molotovove koktaily hádzali aj do hostinca, kde sedeli Rómovia. Z vraždy obvinili iba jedného útočníka, ktorý ho zapálil. **Aký bol rok 1995?**

<https://www.rtvs.sk/radio/archiv/11322/1605083>

**19.08.2021**

Džanes, kaj džives? Túto otázku si kladieme vo vysielaní v snahe vytvoriť priestor na takú interpretáciu dejín Rómov na Slovensku, ktorá bude odrážať to, čím si prešli po roku 1989, z ich vlastného pohľadu. Ďalšie pokračovanie cyklu otvára kroniku udalostí **v roku 1996.**

<https://www.rtvs.sk/radio/archiv/11322/1626752>

**18.11.2021**

Osmičky majú zvláštne postavenie v dejinách Čechov a Slovákov. Sú s nimi spojené kľúčové udalosti formujúce ich osudy. Svojej povesti nezostal nič dlžný ani **rok 1998.** Čo priniesol do života Rómov? Parlamentné voľby, v ktorých až dvaja kandidáti boli na voliteľných miestach do NRSR na kandidátke HZDS, smrť lídra ROI Jána Kompuša, povodeň v Jarovniciach i migráciu Rómov do zahraničia a vízové povinnosti pre Slovensko.

<https://www.rtvs.sk/radio/archiv/11322/1686533>

**16.12.2021**

30 rokov rómskej národnostnej menšiny: udalosti **r.1999**

<https://www.rtvs.sk/radio/archiv/11322/1704614>

 Krátke relácie využiteľné vo vyučovaní – história, osobnosti, literatúra (mix)

Rómske slovo

Holokaust - 27. januára si svet pripomína utrpenie šiestich miliónov Židov, ktorí boli obeťami holokaustu počas druhej svetovej vojny. Vyhlásilo ho Valné zhromaždenia OSN 1. novembra 2005 na počesť oslobodenia najväčšieho nacistického vyhladzovacieho tábora Auschwitz-Birkenau v roku 1945. Je to súčasne aj pripomienka na obete rómskeho holokaustu. Práve v tomto koncentračnom tábore bol samostatný rómsky tábor a tu v noci z 2/3 augusta zahynulo takmer 3000 rómskych obetí, ktorých pamiatku si pripomíname 2. augusta. Téma holokaustu je v našom vysielaní prítomná stále. Vraciame sa k nej aj preto, že holokaust Rómov bol dlhé desaťročia mimo hlavného prúdu spomínania a Rómom sa nepriznávali krivdy, ktoré prežili. Zmenilo sa to až v posledných tridsiatich rokoch. V Rómskom slove budeme hovoriť práve o tejto téme s novinárom, spisovateľom, aktivistom Branislavom Oláhom a historičkou z Prešovskej univerzity Luciou Segľovou.

<https://www.rtvs.sk/radio/archiv/1565/1732998>

Rinaldo Oláh je jednou z najvýznamnejších osobností hudobného života na Slovensku. Narodil sa 13. januára 1929 vo Zvolenskej Slatine ako jediné a vytúžené dieťa svojich rodičov, už ako 4 ročný hral na husliach a ako 10 ročný koncertoval na pódiu Národného domu v Banskej Bystrici. Jeho nedožité 93 narodeniny si pripomenieme ukážkou z rozhovoru, ktorý s majstrom krátko pred smrťou nahral redaktor Samo Smetana.

<https://www.rtvs.sk/radio/archiv/1565/1723143>

Prehľad osobností - Január je v histórii Rómov mesiacom osobností. Okrem Eleny Lackovej, ktorú sme si pripomenuli začiatkom mesiaca, sú tu aj ďalšie výročia osobností, ktoré si treba pamätať. Budeme hovoriť o Jánovi Cibuľovi, Júliusovi Táncošovi, Rinaldovi Oláhovi a Ľudovítovi Didim.

<https://www.rtvs.sk/radio/archiv/1565/1721768>

O nenívistných rečiach - Dôležité je, aby sme tam, kde žijeme, mali dobré vzťahy. Nie je to až také jednoduché, keď sme Rómovia. Ako si poradiť s nenávistnými rečami o nás, ale predovšetkým: ako nehovoriť nenávistné reči, ak my sami ich neradi počúvame?

<https://www.rtvs.sk/radio/archiv/1565/1721766>

Elena Lacková - Prvý Január nie je len začiatok nového roka, je to aj deň úmrtia Eleny Lackovej, ktorá nás navždy opustila v roku 2003. Elena Lacková nepochybne prispela k tomu, že Rómovia boli viditeľní vo verejnom priestore. Dovoľte nám, aby sme aj v tohtoročnom úvodnom rómskom slove hovorili o tejto významnej osobnosti a aby sme si aj dnes znova položili otázku: kto bola Elena Lacková?

<https://www.rtvs.sk/radio/archiv/1565/1721762>

O rómskych vianočných piesňach

<https://www.rtvs.sk/radio/archiv/1565/1708311>

Prvenstvo medzi vianočnými piesňami patrí nielen u nás Tichej noci. Jej text vznikol v roku 1816 a zložil duchovný Joseph Mohr. O dva roky neskôr zaznela v kaplnke, kde slúžil, spolu s hudbou Franza Xavera Grubera, organistu na fare v dedine Oberndorf pri Salzburgu. Dodnes bola preložená do viac ako 200 jazykov. Okrem iného aj do rómčiny

<https://www.rtvs.sk/radio/archiv/1565/1707804>

Otázku – aké sú rómske Vianoce nám často kladú ľudia, ktorí sa o život Rómov zaujímajú. Asi nepovieme nič tajné, keď si priznáme, že aj naše rómske Vianoce sa časom zmenili. A zmenili sa tak veľmi, že dnes sa už aj my sami musíme pýtať: aké sú vlastne rómske Vianoce? S touto otázkou sme sa obrátili na spisovateľku a zberateľku starých tradícií Helenu Lalíkovú z Roštára.

<https://www.rtvs.sk/radio/archiv/1565/1707307>

Ján Hero vyrastal v rómskej osade v Medovarciach, okres Krupina. Bol najstarší z 9 detí. Matka bola analfabetka a vo svojich 3 rokoch stratila sluch. Otec mal 4 roky ľudovej školy a pracoval ako pastier kráv. Keď mal 12 rokov, matka tragicky zahynula. Jána vzala do pestúnskej starostlivosti nevlastná sestra jeho matky, ktorá bola pracovitá a ambiciózna Rómka. Vyštudoval jadrovú energetiku, v roku 1989 pracoval v Slovenskej akadémii vied v Bratislave, odtiaľ potom v roku 1991 odišiel na Ministerstvo školstva SR, kde mal na starosti rozvoj národnostného a regionálneho školstva. Spoluzakladal aj gymnázium Chymeneza Mallu (číta sa chymenéza malu) v Kremnici. predstavíme ho v krátkom portréte v cykle Osobnosti Novembra 1989.

<https://www.rtvs.sk/radio/archiv/1565/1699920>

Dnes budeme hovoriť s historičkou Annou Jurovou o tom, čo zistila o živote Rómov v Košiciach v medzivojnovom období. Ak teda chcete vedieť, ktorý Róm behal maratón už v medzivojnovom období, kde sa nahrávali platne, na ktorých účinkovali Rómovia, čo robili v práve vznikajúcom rozhlase či iné zaujímavosti, počúvajte! Pripomíname si takto 103. rokov od vzniku 1. ČSR.

<https://www.rtvs.sk/radio/archiv/1565/1672001>

Viete o tom, že prezident prvej Československej republiky bol krstným otcom mnohých Rómov aj na východe Slovenska? Ako mohol mať Róm zo Slovenska prezidenta Masaryka za krstného??? A čo to prinášalo krstňaťu? Pri príležitosti zajtrajšieho výročia - 103. výročia vzniku ČSR - hovoríme o tom, čo to prinieslo Rómom...

<Https://www.rtvs.sk/radio/archiv/1565/1671496>

V týchto dňoch vyšla v Čechách kniha Philomeny Franz, v ktorej spomína na roky prežité v koncentračných táboroch v Nemecku a v Poľsku. Tomuto dielu a jeho autorke venujeme dnešné Rómske slovo.

<https://www.rtvs.sk/radio/archiv/1565/1658116>

15. septembra 2013 zomrel spisovateľ, ktorý sa ako prvý presadil v majoritnom prostredí to napriek tomu, že písať začal až po odchode do dôchodku. Jeho meno je Ľudovít Didi.

<https://www.rtvs.sk/radio/archiv/1565/1650396>

8. septembra 2005 zomrela v Juhoafrickej republike pri dopravnej nehode zakladateľka romistiky na Filozofickej fakulte Karlovej univerzity v Prahe docentka Milena Hübschmannová. Budeme hovoriť o tom, ak osa dostala k romistike, s osobnosťami, ktoré ovplyvnila, povieme si o tom, ako sa podpísala pod festival Ľudia z rodu Rómov v roku 1986 vo Východnej, o cestách do Bystran na Spiši.

<https://www.rtvs.sk/radio/archiv/1565/1641437>

Dezider Banga. Smelo o ňom možno hovoriť, že je slovenský i rómsky básnik. Okrem toho to bol aj náš kolega v rozhlase a televízii. Narodil sa 24. augusta 1939. Z Hradišťa v okrese Poltár si to zamieril na Učiteľský ústav do Krupiny, čo bolo v tých časoch nevídané, aby Róm študoval. Ako učiteľ pôsobil v Trebišove a neskôr desať rokov ako dramaturg Literárnej redakcie Slovenskej televízie v Košiciach. V roku 1979 odišiel do Bratislavy a stal sa redaktorom, od roku 1986 šéfredaktorom spoločenského mesačníka Nová cesta, kde pôsobil až do zániku periodika v roku 1990. Potom bol predsedom občianskeho združenia Romani kultura a šéfredaktorom kultúrno-spoločenského mesačníka Roma a detského časopisu Luluďi, ktoré vydáva toto združenie rómskeho etnika v Slovenskej republike. Jeho jubileum si v dnešnom vydaní Rómskeho slova pripomíname dramaturgickým pásmom.

<https://www.rtvs.sk/radio/archiv/1565/1631424>

Tento víkend patril aj pietnym spomienkam na obete rómskeho holokaustu. Začnem otázkou: čo viete o rómskom holokauste? Ak málo alebo ste o ňom ani nepočuli, máte šancu si v nasledujúcich minútach doplniť vedomosti.

<https://www.rtvs.sk/radio/archiv/1565/1618183>

Prvého júla 2021 uplynie presne 80 rokov od narodenia výtvarníka Rudolfa Dzurka, okrem iného aj ssignatára Charty 77. Hoci je vo svete známy, u nás o ňom vie len málo ľudí. Jeho diela možno vidieť v mnohých galériách vo svete, v pražskom Národnom múzeu, Múzeu rómskej kultúry v Brne a v bratislavskej Slovenskej národnej galérii. Rudolf Dzurko zomrel 23. júna 2013. V archíve RTVS sa o ňom nezachovalo veľa, ale niečo sme predsa len našli. Okrem iného aj jeho rozprávanie o sebe

<https://www.rtvs.sk/radio/archiv/1565/1596933>

Koncom júla sme si pripomenuli nedožité 89-té narodeniny švédskej rómskej spisovateľky Kataríny Taikon. Napriek tomu, že sa čítať a písať naučila až keď mala 26 rokov, stala sa z nej uznávaná spisovateľka. Jej nedožitým narodeninám venujeme dnešné Rómske slovo.

<https://www.rtvs.sk/radio/archiv/1565/1626751>

V týchto dňoch sa 70-tich rokov dožíva spisovateľka Zlatica Rusová. (nar. 21. júna 1951). Žije v obci Kameňany v okrese Revúca, píše v slovenskom i rómskom jazyku. Zlatica Rusová začala písať v roku 2004 ako 53-ročná, keď vážne ochorela a mala viac času na písanie. Rozprávačský talent zdedila po svojom starom otcovi. Milovala jeho rozprávanie, ale aj rozprávanie iných starých Rómov v osade Kameňany. Mnohé jej poviedky sú autentické. Je tiež autorkou rozprávok a bájok.

<https://www.rtvs.sk/radio/archiv/1565/1592044>

Máj v spomienkach na velikánov rómskej kultúry patrí už tradične aj Jánovi Berkymu-Mrenicovi st. A nebude tomu inak ani dnes. Majstra si pripomenieme zostrihom z relácie Avka tuke phenava, ktorú sme pripravili v máji 2019 pri príležitosti jeho nedožitých osemdesiatin.

<https://www.rtvs.sk/radio/archiv/1565/1565340>

Irena Eliášová - portrét českej spisovateľky so slovenskými koreňmi, ktorá v týchto dňoch oslávila svoje 68 narodeniny.

<https://www.rtvs.sk/radio/archiv/1565/1560842>

Štvrtok je vo vysielaní Rómskeho slova venovaný obyčajne osobnostiam z radov Rómov, ktoré sa oplatí poznať. Nebude tomu inak ani tento týždeň. Postupne si povieme niečo o troch rómskych výtvarníkoch: Martin Kaleja-Januv, Ondrejo Gadžor a Tibor Oláh. Rozhovory vznikli v rámci dokumentačnej činnosti Dokumentačného a informačného centra rómskej kultúry pri Štátnej vedeckej knižnici v Prešove.

<https://www.rtvs.sk/radio/archiv/1565/1556977>

16. apríla 1948 sa uskutočnila vo Veľkom Šariši v kultúrnom dome premiéra divadelnej hry Horiaci cigánsky tábor. Napísala ju rómska autorka Elena Lacková a nacvičili ju Rómovia z veľkého Šariša. Hra bola vôbec prvým dielom u nás, a možno aj v Európe, ktoré sa venovalo stvárneniu témy rómskeho holokaustu. Práve zajtra teda uplynie 73 rokov od jej premiéry! Aj to je pre nás príležitosť, aby sme si túto hru priblížili.

<https://www.rtvs.sk/radio/archiv/1565/1547175>

Rozhodnutie o tom, že 8. apríl sa bude oslavovať ako Svetový deň Rómov padlo na 4. kongrese Medzinárodnej únie Rómov v roku 1990. Je to teda relatívne mladý sviatok. Čo znamená pre Rómov? Pýtali sme sa bývalej splnomocnenkyne vlády SR pre rómske komunity Kláry Orgovánovej a súčasnej splnomocnenkyne vlády SR pre rómske komunity Andrey Bučkovej.

<https://www.rtvs.sk/radio/archiv/1565/1543138>

V dnešnom Rómskom slove pre mladých si v predvečer Dňa Rómov pripomenieme aj ďalšie výročia, ktoré pripadajú na tieto dni a sú pre nás, Rómov, mimoriadne dôležité. Porozprávame sa aj o rómskych symboloch

<https://www.rtvs.sk/radio/archiv/1565/1542703>

V apríli 1991 uplynie 30 rokov od prijatia uznesenia vlády Slovenskej republiky číslo 153 známeho ako Zásady vládnej politiky voči Rómom. Týmto uznesením boli Rómovia na Slovensku uznaní za národnosť. V dnešnej relácii Rómske slovo budeme hovoriť práve o udalostiach, ktoré sú spojené s uznaním Rómov za národnostnú menšinu.

<https://www.rtvs.sk/radio/archiv/1565/1542283>

Už o niekoľko dní si pripomenieme polstoročie konania Prvého svetového kongresu Rómov. Uskutočnil sa v dňoch 8. až 12. apríla 1971 v Londýne. Pôvodne to malo byť stretnutie prípravného výboru, ale jeho organizátori sa ho rozhodli vyhlásiť za kongres, lebo sa ho zúčastnilo tak veľa účastníkov z celého sveta, že bol dostatočne reprezentatívnym stretnutím. O tomto stretnutí sa vie, že jeho delegáti odmietli termíny, ktorými ich volalo nerómske obyvateľstvo – Cigáni a prijali označenie Róm. Na kongrese založili novú medzinárodnú organizáciu Rómov Union romani - Únia Rómov - Romano Ekhipe. Zastupovala 71 rómskych organizácií z 21 štátov, v marci 1979 sa stala poradným orgánom OSN. O prvom svetovom kongrese Rómov a o tom, čo znamenal pre Rómov, bude naše dnešné Rómske slovo.

<https://www.rtvs.sk/radio/archiv/1565/1539736>